CELEX: 32018D0425(01)
Language: sk
Date: 2018-04-20 00:00:00
Title: Vykonávacie rozhodnutie Komisie z 20. apríla 2018 o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie [Însurăţei (CHOP)]

25.4.2018   
            
            
               SK
            
            
               Úradný vestník Európskej únie
            
            
               C 144/2
            
         VYKONÁVACIE ROZHODNUTIE KOMISIE
   z 20. apríla 2018
   o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie
   
   [Însurăţei (CHOP)]
   (2018/C 144/02)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
   keďže:
   
               (1)
            
            
               Rumunsko v súlade s časťou II hlavou II kapitolou I oddielom 2 nariadenia (EÚ) č. 1308/2013 zaslalo žiadosť o ochranu názvu „Însurăţei“.
            
         
               (2)
            
            
               V súlade s článkom 97 ods. 2 nariadenia (EÚ) č. 1308/2013 Komisia túto žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a článkoch 100, 101 a 102 daného nariadenia sú splnené.
            
         
               (3)
            
            
               S cieľom umožniť predkladanie námietok v zmysle článku 98 nariadenia (EÚ) č. 1308/2013 by sa jednotný dokument v zmysle článku 94 ods. 1 písm. d) daného nariadenia a odkaz na uverejnenie špecifikácie výrobku uskutočnené počas predbežného vnútroštátneho postupu na preskúmanie žiadosti o ochranu názvu „Însurăţei“ mali uverejniť v Úradnom vestníku Európskej únie,
            
         ROZHODLA TAKTO:
   Jediný článok
   Jednotný dokument v zmysle článku 94 ods. 1 písm. d) nariadenia (EÚ) č. 1308/2013 a odkaz na uverejnenie špecifikácie výrobku v súvislosti s názvom „Însurăţei“ (CHOP) sú uvedené v prílohe k tomuto rozhodnutiu.
   V súlade s článkom 98 nariadenia (EÚ) č. 1308/2013 vzniká uverejnením tohto rozhodnutia právo podať do dvoch mesiacov odo dňa jeho uverejnenia v Úradnom vestníku Európskej únie námietku proti ochrane názvu uvedeného v prvom odseku tohto článku.
   
      V Bruseli 20. apríla 2018
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      JEDNOTNÝ DOKUMENT
      
         „ÎNSURĂŢEI“
      
      
         PDO-RO-N1588
      
      
         Dátum predloženia žiadosti: 29.12.2011
      
      1.   Názov (názvy) na zápis do registra
      
      Însurăţei
      2.   Druh zemepisného označenia
      
      CHOP – chránené označenie pôvodu
      3.   Kategórie vinohradníckych/vinárskych výrobkov
      
      
               
                  1.
               
               
                  Víno
               
            4.   Opis vín
      
      
         Organoleptické vlastnosti – biele vína
      
      Biele vína sú číre s krištáľovým leskom, zelenasto-žltou až zlatožltou farbou, arómou typickou pre danú odrodu a zamatovou jemnou chuťou. Chuťovo sa radia medzi suché až sladké.
      
         Všeobecné analytické parametre
      
      
                  Maximálny celkový obsah alkoholu (v obj. %)
               
               
                  15
               
            
                  Minimálny skutočný obsah alkoholu (v obj. %)
               
               
                  11
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                  1,08 
               
            
                  Maximálny celkový obsah oxidu siričitého (v miligramoch na liter)
               
               
                  220
               
            
         Organoleptické vlastnosti – ružové vína
      
      Získané ružové vína sú číre, jasné, v rozličných odtieňoch ružovej (svetlej, farby ruží, lososovej alebo s oranžovými odtieňmi). Sú čerstvé, vyvážené s výraznou kyslosťou a komplexnou chuťou vyznačujúcou sa ovocnými alebo kvetovými arómami.
      
         Všeobecné analytické parametre
      
      
                  Maximálny celkový obsah alkoholu (v obj. %)
               
               
                  15
               
            
                  Minimálny skutočný obsah alkoholu (v obj. %)
               
               
                  11
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                  1,08 
               
            
                  Maximálny celkový obsah oxidu siričitého (v miligramoch na liter)
               
               
                  220
               
            
         Organoleptické vlastnosti – červené vína
      
      Červené vína sú číre a lesklé, rubínovo červené až intenzívne fialové, s mierne trieslovou ale telnatou chuťou.
      
         Všeobecné analytické parametre
      
      
                  Maximálny celkový obsah alkoholu (v obj. %)
               
               
                  15
               
            
                  Minimálny skutočný obsah alkoholu (v obj. %)
               
               
                  11
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                  1,20 
               
            
                  Maximálny celkový obsah oxidu siričitého (v miligramoch na liter)
               
               
                  170
               
            5.   Enologické postupy
      
      a)   
            Základné enologické postupy
         
      
      
         Črty a praktiky pestovania
      
      Pestovateľská prax
      Hustota výsadby: minimálne 4 100 rastlín/ha,
      zelený zber – znižovanie počtu hroznových strapcov na začiatku zrenia (tzv. veraison), keď potenciálne výrobné množstvo presahuje maximálne hodnoty povolené podľa špecifikácií vzťahujúcich sa na vína s kontrolovaným označením pôvodu. Zavlažovanie je povolené len v suchých rokoch a za predpokladu, že sa oznámi Národnému úradu pre vinič a víno (ONVPV), keď obsah vody v pôde v hĺbke 0 až 100 cm klesne na 50 % aktívneho intervalu vlhkosti, pričom treba dbať na primerané normy zavlažovania (400 – 600 m3/ha).
      b)   
            Maximálne výnosy
         
      
      
                   
               
               
                  Băbească gri, Aligoté, Rizling rýnsky, Chardonnay
                  78 hektolitrov vína na hektár
               
            
                   
               
               
                  Cabernet Sauvignon, Fetească neagră, Băbească neagră, Syrah
                  78 hektolitrov vína na hektár
               
            
                   
               
               
                  Fetească albă, Fetească regală, Rizling vlašský, Burgundské sivé
                  91 hektolitrov vína na hektár
               
            
                   
               
               
                  Băbească gri, Aligote, Rizling rýnsky, Chardonnay
                  12 000 kilogramov hrozna na hektár
               
            
                   
               
               
                  Cabernet Sauvignon, Fetească neagră, Băbească neagră, Syrah
                  12 000 kilogramov hrozna na hektár
               
            
                   
               
               
                  Fetească albă, Fetească regală, Rizling vlašský, Burgundské sivé
                  14 000 kilogramov hrozna na hektár
               
            6.   Vymedzená oblasť
      
      Vymedzená oblasť pestovania hrozna, teda suroviny na výrobu vína s kontrolovaným označením pôvodu „ÎNSURĂȚEI“ zahŕňa tieto lokality v župe Brăila:
      
         obec Însurăței– dediny Lacu Rezii, Măru Roșu, Valea Călmățuiului,
      
         obec Berteștii de Jos– dediny Berteștii de Jos a Spiru Haret,
      
         obec Victoria– dedina Victoria,
      
         obec Bărăganul– dedina Bărăganul.
      Odchylne od toho sa môže víno, ktoré môže byť označené kontrolovaným označením pôvodu „Însurăței“ z hrozna dopestovaného vo vymedzenej oblasti, vyrábať aj:
      
                  —
               
               
                  v tej istej pestovateľskej oblasti,
               
            
                  —
               
               
                  v susediacich oblastiach pestovania viniča,
               
            
                  —
               
               
                  v oblasti v tej istej územnej jednotke, alebo
               
            
                  —
               
               
                  v susediacej územnej jednotke.
               
            7.   Hlavné muštové odrody
      
      Băbească gri G, Burgundské sivé G, Fetească neagră N, Băbească neagră N, Cabernet Sauvignon N, Aligote B, Fetească regală B, Fetească albă B, Chardonnay B, Syrah N, Rizling vlašský B, Rizling rýnsky B
      8.   Opis súvislostí
      
      
         
            Súvislosť so zemepisnou oblasťou
         
      
      
         Príčinný vzťah
      
      Vplyv Dunaja spolu s faktormi podnebia typickými pre danú oblasť (predovšetkým masy suchého vzduchu dostávajúce sa do kontaktu s krajinnými útvarmi, v dôsledku čoho dochádza k veľkým teplotným rozdielom medzi zimou a letom), ako aj typ pôdy, ktorý tvorí typické krajinné útvary, sa podpisujú na zložení a štruktúre vín, prejavom čoho sú ovocná chuť a čerstvosť podmienené vysokou mierou kyslosti a vysokou hladinou aromatických látok a antokyanínov.
      Z hrozna dopestovaného na piesčitých pôdach sa získavajú vyvážené, harmonické vína s intenzívnou farbou a pretrvávajúcou arómou, ktoré možno konzumovať mladé i dozreté.
      Kľúčovú úlohu pri dosahovaní sýtej červenej farby vín zohráva blízkosť lesa v oblasti, pretože vytvára osobitnú mikroklímu mimoriadne priaznivú pre nahromadenie antokyanínyov a tvorbu arómy zrelých červených plodov, ktoré enológovia zručne získavajú z hrozna a spotrebiteľom ponúkajú v každom jednom pohári.
      
         Údaje o výrobku
      
      Podnebie a pôda sú hlavnými faktormi určujúcimi oblasť pestovania, pretože ich vplyv na kvalitu vína je rozhodujúci. Vína z pestovateľskej oblasti „Însurăței“ nesú známky vplyvu odrody, pôdy, mikroklímy, pestovateľa a vinára a vyznačujú sa ovocnou chuťou, čerstvosťou a mierne vyššou kyslosťou. Spravidla ide o ušľachtilé vína s bohatou typickou arómou závisiacou od použitej odrody.
      Biele vína vďačia pôdnym a podnebným podmienkam charakteristickým pre oblasť Însurăței za svoju čírosť s krištáľovým leskom, zelenasto-žltú až zlatožltú farbu, arómu typickú pre danú odrodu a zamatovú jemnú chuť. Chuťovo sa radia medzi suché až sladké.
      Červené vína sú číre a lesklé, rubínovo červené až intenzívne fialové, s mierne trieslovou ale telnatou chuťou.
      Získané ružové vína sú číre, jasné, v rozličných odtieňoch ružovej (svetlej, farby ruží, lososovej alebo s oranžovými odtieňmi). Sú čerstvé, vyvážené s výraznou kyslosťou a komplexnou chuťou vyznačujúcou sa ovocnými alebo kvetovými arómami.
      Výrobcovia v uplynulých rokoch prispôsobili enologické techniky tak, aby v čo najväčšej možnej miere zachovali typické vlastnosti pestovateľskej oblasti Însurăței, predovšetkým pokiaľ ide o odrody ako Babească neagră, pri ktorej sa zistilo, že v danej oblasti dosahuje uspokojivý obsah antokyanínu.
      Vinohradníctvo má v oblasti Însurăței stáročnú tradíciu, takže pestovatelia od nepamäti venovali mimoriadnu pozornosť prácam vo vinohrade, pestovaným odrodám, vinohradníckym pestovateľským postupom, ako aj enologickým postupom. Miestni a obyvatelia susedných lokalít pracovali a žili spolu vo vinohradníckej oblasti Însurăței. Medzi rôznymi skupinami pretrvávala rivalita o to, kto dosiahne najkrajšie porasty, vypestuje najznámejšie odrody a vyrobí najlepšie vína.
      
         
            Súvislosť so zemepisnou oblasťou
         
      
      Využívanie osobitných ekologických pestovateľských techník prispieva k zachovávaniu rovnováhy fauny a flóry v oblasti. Vďaka nim sa zvýšil počet predátorského hmyzu, ktorý sa živí larvami škodlivého hmyzu (obaľovača mramorového), čím obmedzujú jeho vývoj, a teda aj stupeň poškodenia, ktorý môže rastlinám spôsobiť.
      V záujme dosiahnutia maximálnej kvality sa v priebehu uplynulých rokov zdokonalili vinohradnícke a enologické techniky:
      
                  —
               
               
                  stanovil sa optimálny čas zberu, a to v čase dosiahnutia maximálnej hladiny látok (chutí, antokyanínov, cukrov), aby sa získali akostné vína nesúce punc danej oblasti,
               
            
                  —
               
               
                  využívanie suchého ľadu počas zberu na zachovanie a ochranu prírodných chutí, ktoré sa nahromadili v šupke,
               
            
                  —
               
               
                  dlhší čas, počas ktorého sa matoliny ponechávajú v mušte, s cieľom efektívnejšie extrahovať farbivá, predovšetkým pri svetlejších odrodách (napr. Băbeasca neagră),
               
            
                  —
               
               
                  využívanie dubových sudov na kvasenie, predovšetkým pri odrodových vínach, ako je napríklad Chardonnay, a dozrievanie vo fľašiach,
               
            
                  —
               
               
                  pri spracúvaní hrozna sa využívajú enologické materiály schválené na ekologickú výrobu vína.
               
            Pôda, na ktorú sa vinič vysádza, je spravidla pokrytá trávou, ktorá má stabilizovať ornicu. Odrezky sa ponechávajú na zemi, vďaka čomu sa pôda obohacuje organickou hmotou. Keďže ide o piesčitú pôdu, prítomnosť vegetácie predstavuje výhodu aj v tom, že bráni zvíreniu prachu a jeho usadeniu na hrozne. Vďaka tomu sa podarilo výrazne znížiť straty pri výrobe vína, pretože ich podstatnú časť spôsoboval piesok, ktorý sa usadzoval na spodku nádob s vínom. Zároveň vďaka tomu zmizla „zemitá“ chuť vína spôsobovaná prachom na hroznových šupkách, čím sa citeľne zlepšili organoleptické vlastnosti hotových výrobkov.
      Obsah antokyanínu v šupkách hrozna zohráva dôležitú úlohu pre sfarbenie a je kľúčovým faktorom predovšetkým pre vizuálne posúdenie kvality červeného vína. Antokyaníny sú triedou flavonoidov a v ľudskom tele pôsobia ako silné antioxidanty, a teda chránia pred rakovinou a srdcovo-cievnymi chorobami, pretože blokujú vstrebávanie cholesterolu, znižujú vysoký tlak a chránia pred chorobami podmienenými starnutím.
      Akostné vína sa získavajú vďaka spôsobu, akým enológovia harmonizujú osobitné vlastnosti vinohradov a odrôd s enologickými technikami, ako aj vďaka konkrétnym metódam na stabilizáciu a formovanie vína, výsledkom čoho sú vína s výraznými individuálnymi vlastnosťami.
      V kvalite vína sa odráža kvalita surovín i použitá technológia: akostné víno možno získať len zo zdravého, úplne dozretého hrozna, pričom ide o zrelosť tak z hľadiska obsahu cukru, ako aj obsahu fenolu.
      9.   Ďalšie základné podmienky
      
      
         Právny rámec podmienok uvádzania na trh
      
      v právnych predpisoch EÚ
      
         Druh ďalšej podmienky
      
      ďalšie ustanovenia týkajúce sa označovania
      
         Opis podmienky
      
      Vína s kontrolovaným označením pôvodu „Însurăței“ možno konečnému spotrebiteľovi predávať iba ako fľašované víno, víno z ekologickej výroby alebo ako víno z hrozna z ekologickej výroby v súlade s týmito špecifikáciami a nariadením Komisie (ES) č. 889/2008 (1) v znení zmien.
      10.   Odkaz na špecifikáciu výrobku
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  Komisie (ES) č. 889/2008 z 5. septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 18.9.2008, s. 1).